ব্রাজিলে ইসলাম
ব্রাজিলে ইসলাম একটি সংখ্যালঘু ও ক্রমবর্ধনশীল ধর্ম। ইসলামকে এখনো ব্রাজিলে স্বাধীনভাবে পালিত ধর্মগুলির প্রতিনিধিত্বকারী চার্ট ও গ্রাফিক্সে অন্তর্ভুক্ত করা হয়নি, কারণ এর আকার খুব ছোট, "অন্যান্য ধর্মে" গোষ্ঠীবদ্ধ হওয়ার কারণে, যা সাধারণত দেশের জনসংখ্যার প্রায় ১% এরও কম প্রতিনিধিত্ব করে। ২০১০ সালের সরকারি আদমশুমারি মতে, ব্রাজিলে মোট ২,০৪,০০০ জন মুসলিম বাস করেন, যা দেশের মোট জনসংখ্যার ০.১% এর প্রতিনিধিত্ব করে। তবে ব্রাজিলের মুসলিম সংগঠনগুলো বলে যে, সরকারি হিসাবে সর্বদা মুসলিমদের সংখ্যা কম দেখানো হয়। সংগঠনগুলির নিজস্ব গণনা অনুযায়ী ব্রাজিলে ৪,০০,০০০ থেকে ৫,০০,০০০ মুসলিম বাস করেন, যা মোট জনসংখ্যার প্রায় ৫% এর পরিসীমাকে অন্তর্ভুক্ত করে। ১৬ শতাব্দীর শুরুতে ব্রাজিলে প্রথম ইসলামের আগমন ঘটে। তারপর আফ্রিকীয় দাস এবং লেবানন ও সিরিয়া থেকে আগত অভিবাসীরাদের মাধ্যমে ব্রাজিলে ইসলামের প্রচার ঘটে। বর্তমান ব্রাজিলে ১৫০টি মসজিদ রয়েছে। এছাড়া ব্রাজিল ২০১১ সালের ৩ই ডিসেম্বর মধ্যপ্রাচ্যের মুসলিম দেশ ফিলিস্তিনকে একটি স্বাধীন রাষ্ট্র হিসেবে স্বীকৃতি দেয়।